KAKS LUGU
MARI KISAKÕRI
Kes seal mõirgab, nii kuis rammu? Seal vist kari lehmi ammub.
Ei, see pole lehmakari, see on Mari kisakõri.
See seal karjub, turtsub, köhib, seelikusse silmi pühib.
Lilleaeda viidi Mari - üle näo tal lendab vari.
Ma ei taha sinna! Tahan tuppa minna!
Mari tuppa toodi taas - nutab, karjub, sipleb maas.
Nüüd on tema nõue -
viige ruttu õue!
Anti piima - häda uus, Mari meelest suur on kruus.
Selles mina ei joo! Miks te teist mul ei too?
Mari teise kruusi saab, taas lööb jalga vastu maad.
Päh! See piim on paha teed ma hoopis tahan.
Magama nüüd pandi Mari, jälle karjub kisakõri.
Ma ei maga mitte, andke riided kätte!
Tuli kokku inimesi, küsivad seal hulgakesi;
kes siin nii palju nutab, kust ta selle nutu võtab?
Näevad - tüdruk imelik seisab tõrris, mokk tal pikk,
nina paistes, ise tige, särk kõik läbimärg ja lige.
Miks sa nutad kisakõri, kisakõri Möira-Mari,
tüdruk - tühja tönnija, joriseja jonnija? Kui nii edasi trallitad, siis niiskuse sisse sa hallitad!
RONGISÕIT
Rong see sõitis tsuh-tsuh-tsuh, Piilupart oli rongijuht.
Rattad tegid ra-ta-ta, ra-ta-ta ja ta-ta-ta
Aga seal, rongi peal, kas sa tead, kes olid seal?
Seal olid kiisud, seal olid miisud seal olid väiksed kirjud kiisud.
Kiisud sõitsid Türile, sõitsid külla Jürile.
Seal olid suured mustad kutsud, seal olid väiksed roosad notsud.
Kutsud sõitsid Torilasse, notsud sõitsid Porilasse.
Seal olid sarvilised sikud, sarvilised sikud-sokud.
Sokud sõitsid Karjakülla, Karjakülla-Marjakülla.
Rong see sõitis tsuh-tsuh-tsuh, Piilupart oli rongijuht.
Rattad tegid ra-ta-ta, Piilupart jäi tukkuma.
Oi-oi-oi, ai-ai-ai, mis siis sellest rongist sai?
Rong see sõitis tsuh-tsuh-tsuh, kuni kraavi läks karpuhh!!
Oi-oi-oi, ai-ai-ai, mis siis reisijatest sai?
Kõik nad läksid uperpalli, uperpalli-kukerpalli.
Kiisud jooksid sabad seljas, kutsud jooksid keeled väljas.
Kümme notsut kukkus kraavi, kümme kutsut laskis traavi.
Sarved segi sikkudel, sikkudel ja sokkudel.
Kiisud ei saand Türile, külla minna Jürile.
Kutsud ei saand Torilasse, notsud ei saand Porilasse.
Sokud ei saand Karjakülla, Karjakülla-Marjakülla.
Rong see sõidab tsuh-tsuh-tsuh, koerakutt on rongijuht.
Rattad tegid ra-ta-ta, ra-ta-ta ja ta-ta-ta
Subtiitrid - Niffiwan, Pastella